…………………………

……………………… г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ**  **Г-Н РУМЕН ПОРОЖАНОВ** | **ОДОБРИЛ,**  **МИНИСТЪР НА ЗЕМЕДЕЛИЕТО,**  **ХРАНИТЕ И ГОРИТЕ:**  **РУМЕН ПОРОЖАНОВ** |

**ДОКЛАД**

от Атанас Добрев – заместник-министър на земеделието, храните и горите

**Относно:** Проект на Наредба за изменение и допълнение на Наредба № 14 от 2005 г. за условията и реда за издаване на разрешителни за въвеждане на неместни или повторно въвеждане на местни дървесни, храстови и ловни видове в природата и отчитане мнението на обществеността в района на повторно въвеждане

**УВАЖАЕМИ ГОСПОДИН МИНИСТЪР,**

На основание чл. 69 от Закона за биологичното разнообразие внасям за одобрение проект на Наредба за изменение и допълнение на Наредба № 14 от 2005 г. за условията и реда за издаване на разрешителни за въвеждане на неместни или повторно въвеждане на местни дървесни, храстови и ловни видове в природата и отчитане мнението на обществеността в района на повторно въвеждане.

Проектът на Наредба се предлага в изпълнение на Решение № 704 от 5 октомври 2018 г. на Министерския съвет на Република България за приемане на мерки за трансформация на модела на административно обслужване. В т. 23 от Приложение № 1 “Мерки за опростяване и привеждане на услугите за бизнеса в съответствие със Закона за ограничаване на административното регулиране и административния контрол върху стопанската дейност“ към Решение на № 704 от 5 октомври 2018 г. на Министерския съвет на Република България e предложено в Наредба № 14 от 2005 г. за условията и реда за издаване на разрешителни за въвеждане на неместни или повторно въвеждане на местни дървесни, храстови и ловни видове в природата и отчитане мнението на обществеността в района на повторно въвеждане да бъдат отменени изискванията за представяне на документи, с които органът може да се снабди по служебен път. Съгласно чл. 12, ал. 2, т. 3 от Наредба № 14 от 2005 г. за издаване на разрешение за повторно въвеждане в природата на изчезнали от фауната и флората на страната местни дървесни, храстови и ловни видове и отчитане мнението на обществеността в района на повторно въвеждане, заявителят прилага към заявлението утвърден план за действие за повторно въвеждане в природата на местни растителни и животински видове. В съответствие с направеното предложение в Приложение № 1 към Решение № 704 от 5 октомври 2018 г. на Министерския съвет на Република България, в проекта за изменение и допълнение на наредбата е предвидено да отпадне изискването за представяне на посочения документ, който ще се изисква служебно от компетентния орган, който го утвърждава. Въвежда се изискване при подаване на заявлението заявителят да посочи информация относно наличието на утвърден план за действие, компетентен орган, който го е утвърдил и дата, на която е утвърден.

Другите изменения, които се предлагат с проекта имат за цел привеждане на Наредбата в съответствие със структурните промени в системата на горското стопанство, въведени със Закона за горите през 2011 г., както и в съответствие с измененията в други нормативни актове.

Приемането на предложения акт няма да окаже въздействие върху държавния бюджет.

Проектът не е свързан с транспониране в националното законодателство на актове на Европейския съюз, поради което не е приложена таблица за съответствие с европейското право.

На основание чл. 26, ал. 3 и 4 от Закона за нормативните актове проектът на доклад (мотиви) и проектът на наредба са публикувани за обществена консултация на интернет страницата на Министерството на земеделието, храните и горите и на Портала за обществени консултации със срок за предложения и становища 30 дни.

Съгласно чл. 26, ал. 5 от Закона за нормативните актове справката за постъпилите становища и предложения, заедно с обосновка за неприетите предложения е публикувана на интернет страницата на Министерството на земеделието, храните и горите и на Портала за обществени консултации.

Проектът е съгласуван в съответствие с разпоредбите на Правила за изготвяне и съгласуване на проекти на актове в системата на Министерството на земеделието, храните и горите, утвърдени със Заповед № РД 09-851/30.10.2017 г. на министъра на земеделието, храните и горите. Направените целесъобразни бележки и предложения са приети и отразени в приложения проект.

**УВАЖАЕМИ ГОСПОДИН МИНИСТЪР,**

Във връзка с гореизложеното и на основание чл. 69 от Закона за биологичното разнообразие, предлагам да одобрите проекта на Наредба за изменение и допълнение на Наредба № 14 от 27.10.2005 г. за условията и реда за издаване на разрешителни за въвеждане на неместни или повторно въвеждане на местни дървесни, храстови и ловни видове в природата и отчитане мнението на обществеността в района на повторно въвеждане.

|  |  |
| --- | --- |
| **Приложениe:** | 1. Проект на Наредба за изменение и допълнение на Наредба № 14 от 2005 г.; 2. Справка за отразяване на постъпилите становища; 3. Справка за проведената обществена консултация; 4. Постъпилите становища. |

С уважение,

**АТАНАС ДОБРЕВ**

*Заместник-министър*